internet vaartha 169 Views
దుబాయ్ : టోర్నీ ఏదైనా టీమిండియా,పాకిస్థాన్‌ జట్ల మధ్య మ్యాచ్‌ అంటే ఎప్పుడూ ఉద్వేగ భరితంగానే సాగుతుంది.అందులోనూ పెద్ద పెద్ద టోర్నమెంట్లలో ఈ రెండు జట్లు తలపడుతున్నా యంటే స్టేడియాలు కిటకిటలాడాల్సిందే. టివి రేటింగ్స్‌ పెరిగిపోవాల్సిందే. చాంపియన్స్‌ ట్రోఫీ షెడ్యూల్‌ను ఐసిసి విడుదల చేసిన సంగతి తెలిసిందే. 2017 జూన్‌ 4న ఇంగ్లాండ్‌లోని ఎడ్గ్‌ బాస్టన్‌ మైదానంలో భారత్‌ తన తొలి మ్యాచ్‌ను చిరకాల ప్రత్యర్థి పాకిస్థాన్‌తోనే ప్రారం భించనుంది. ఈ మ్యాచ్‌ జరుగుతున్న ప్రాంతంలో ఆసియాకు చెందిన వారి జనసంఖ్య అధికంగా ఉంటుంది. దీంతో స్టేడియం కిటకిటలాడే అవ కాశం లేకపోలేదు. ఇది ఇలా ఉండగా,కావాలనే ఈ రెండు జట్లను ఒకే గ్రూపులో ఉండేలా డ్రాలను కొద్దిగా అటూ ఇటూ చేసినట్లు ఐసిసి పేర్కొంది. ఈ రెండు జట్ల మధ్య మ్యాచ్‌లు ఉండేలా చూ డాలనే తాము ప్రయత్నిస్తామని,అందులో అను మానం అక్కర్లేదని ఐసిసి ఎగ్జిక్యూటివ్‌ డేవ్‌ రిచర్డ్‌ సన్‌ పేర్కొన్నాడు.
ప్రపంచ వ్యాప్తంగా ఉన్న క్రికెట్‌ అభిమానలంతా ఈ మ్యాచ్‌ కోసం ఎదురు చూ స్తుంటారని,అలాంటి మ్యాచ్‌తో టోర్నీ ప్రారంభమైతే మంచి ఊపు వస్తుందని ఆయన పేర్కొన్నాడు.ఒక టోర్నమెంట్‌ గ్రూపు దశలోనే భారత్‌,పాక్‌ జట్టు తలపడటం ఇది వరుసగా అయిదవసారి.ఈ రెండు జట్ల మధ్య మ్యాచ్‌లను టివిలలో సుమారు వంద కోట్ల మంది చూస్తారని అంచనా.కావాలనే డ్రా ఇలా వేయడం వల్ల టో ర్నమెంట్‌ సమగ్రతను కోల్పోతుందన్న వ్యాఖ్యలను రిచర్డ్‌సన్‌ ఖండించారు.గ్రూపుల్లో ఉన్న దేశాల ర్యాంకులను కలిపి చూస్తే రెండు గ్రూపుల పాయింట్లు సమానంగా ఉన్నాయన్నారు. రెండింటి మధ్య సరితూకం ఉన్నంత వరకు ఎలాంటి ఇబ్బంది ఉండబోదని పేర్కొన్నాడు. కాగా గ్రూపు బిలో భారత్‌, దక్షిణాప్రికా, శ్రీలంక, పాకిస్థాన్‌ జట్లు ఉండగా, గ్రూపు ఏ లో ఆస్ట్రేలియా, న్యూజిలాండ్‌, ఇంగ్లాండ్‌, బంగ్లాదేశ్‌ జట్టు ఉన్నాయి.